《沁园春》
元代·谢应芳

忆昨秋风，送书画船，过杨柳洲。把锦囊倾倒，灯花共喜，棹歌归把，诗草仍留。

坐榻高悬，家童偶语，此客寻常颇见不。襟怀好，比子猷寻戴，别样风流。

别来一日似三秋。且喜花时可胜游。要寻山问水，春申故国，赋诗酾酒，季子高丘。

醉帽簪花，吟茵藉草，莫笑疏狂老未休。回来也，有堂前旧燕，江上盟鸥。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。